Diari Oficial de la Generalitat Valenciana


Sumari del DOGV 9430, del 19-09-2022 (2022/8372)

Extracte de la Resolució de 14 de setembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9430

Data del DOGV
:   19-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8372


Data del document
:   14-09-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 14 de setembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència. [2022/8372]  
BDNS (identif.): 648564.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/648564)  
  
Primer. Persones beneficiàries  
Persones residents a la Comunitat Valenciana que no siguen majors de 35 anys i estiguen en possessió del títol oficial que s'especifica en l'objecte de la beca, sense que hagen transcorregut més de cinc anys des de la conclusió dels estudis conduents a l'obtenció d'aquest. Se n'exclouen les persones que hagen gaudit de beques de pràctiques professionals en la Generalitat per un període igual o superior a 36 mesos i les que estiguen gaudint d'una altra beca de pràctiques professionals en la Generalitat, llevat que falten menys de dos mesos perquè finalitze.  
  
Segon. Objecte  
Convocatòria de tres beques de dotze mesos de duració per a la realització de pràctiques professionals en la Direcció General d'Infància i Adolescència de la Generalitat Valenciana, a partir de 2022, en les següents matèries:  
a) Una beca per a una persona llicenciada o graduada en Dret, a fi de realitzar pràctiques en matèria de procediments administratius i jurídics de prevenció, protecció i promoció de drets de la infància i l'adolescència.  
b) Dos beques per a persones llicenciades o graduades en Sociologia, en Ciències Polítiques, en Ciències Polítiques i de l'Administració Pública o en Ciències Polítiques i Gestió Pública a fi de realitzar pràctiques en matèria de diagnòstic, planificació, avaluació i participació ciutadana en les polítiques públiques destinades a garantir i promoure els drets de la infància i l'adolescència i a la seua protecció social.  
  
  
Tercer. Bases reguladores  
Les bases es recullen en l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència, publicades en el Diari Oficial de la Generalitat Valenciana (núm. 8060, de 12.06.2017).  
  
Quart. Import  
1. La dotació màxima total de les beques per a l'exercici 2022 és de 3.521,94 euros i per a l'exercici 2023, de 38.741,34 euros.  
2. La quantia bruta mensual inicial de cada beca serà de 1.120,19 euros mensuals bruts, de conformitat amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del Decret 132/2009 o la que aquesta conselleria fixe per a l'exercici de què es tracte.  
  
Cinqué. Termini de presentació de sol·licituds  
El termini de presentació de sol·licituds és de quinze dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Sisé. Altres dades  
1. Les sol·licituds es presentaran preferentment en la seu electrònica de la Generalitat https//sede.gva.es  
2. Les persones interessades hauran de presentar juntament amb la sol·licitud únicament un currículum amb la informació que s'especifica en la convocatòria.  
3. El procés de selecció consta de dues fases: una primera de valoració de mèrits i una altra d'entrevista. Per a accedir a la segona fase serà necessari obtindre en la primera una puntuació mínima de 13,5 punts.  
  
  
València,14 de setembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.